[{"text_idx": "#000002", "text": "Dywedodd y Ditectif Gwnstabl Timothy Pawlett, 52, a'r Ditectif Gwnstabl Gareth Clement, 55 wrth Lys y Goron Abertawe eu bod wedi llwytho manylion anghywir 120 o weithiau, ond roedden nhw'n mynnu nad oedden nhw wedi gweithredu'n anonest."}, {"text_idx": "#000004", "text": "Clywodd y llys bod y ddau yn aelodau o'r Uned Gwrth Derfysgaeth ac Eithafiaeth Gymreig, ac mai eu swydd oedd monitro pobl allai fod yn derfysgwyr oedd yn cyrraedd neu adael y wlad drwy'r gwasanaeth fferi rhwng porthladd Abergwaun a Rosslare yn Iwerddon."}, {"text_idx": "#000005", "text": "Disgrifiad o\u2019r llun, Roedd y ddau dditectif yn monitro pobl allai fod yn derfysgwyr oedd yn cyrraedd neu adael y wlad drwy'r gwasanaeth fferi i Rosslare yn Iwerddon"}, {"text_idx": "#000006", "text": "Dywedodd DC Pawlett o Hwlffordd a DC Clement o Grymych wrth y rheithgor eu bod dan gymaint o straen oherwydd amgylchiadau yn eu bywydau preifat, fel na ddylen nhw fod wedi bod ar ddyletswydd o gwbl."}, {"text_idx": "#000007", "text": "Cafodd lluniau o gamera\u0302u o amgylch y porthladd eu hastudio gan gydweithwyr i'r ddau, a gofrestrodd eu ceir yn cyrraedd yn hwyr a gadael yn gynnar ar nifer o achlysuron rhwng Tachwedd 2015 a Chwefror 2016."}, {"text_idx": "#000019", "text": "Ble nesa' i di\u0302m rygbi Cymru?"}, {"text_idx": "#000020", "text": "5 cornel o Gymru ar ochr arall y ffin"}]